open-index/open-wikipedia-markdown huggingface dataset:
Rubén Miño Peralta

**Rubén Miño Peralta** (født 18. januar 1989 i Cornellà de Llobregat i Barcelona i Catalonia) er en spansk fotballspiller som er målvakt for RCD Mallorca.

## Referanser


## Kilder
* https://web.archive.org/web/20130413082137/http://rcdmallorca.es/principal_new.php?nombreModulo=fichaEmpleado2&idmenu=2&idsubmenu=18&idempleado=2619&idtemporada=9&idplantilla=1
## Eksterne lenker
*
OER Oil

**OER Oil AS** (Offshore Engeneering Resources) var et norsk oljeselskap som ble grunnlagt i 2001 men overtatt av oljeselskapet Endeavour i 2004. Selskapet hadde blant annet eierandeler i Bragefeltet og Njordfeltet. Administrerende direktør var Per Gunnar Løge.

## Historie
Selskapet ble grunnlagt i 2001 av Per Gunnar Løge sammen med Odd Vagle og Steinar Hagen. Selskapets strategi var å satse på mindre felt som de større oljeselskapene ikke ville satse på. I 2002 inngikk selskapet en avtale med Norsk Hydro om kjøp av 4,44% av Bragefeltet og 2,5% av Njordfeltet. Disse andelene ga en produksjon på 2.500 fat oljeekvivalenter daglig. I begynnelsen av 2003 gikk det svenske selskapet Lundin Petroleum inn på eiersiden med et kapitalinnskudd på 30 millioner kroner. Dette ga Lundin 75,88% eierandel i selskapet. Senere samme år kjøpte OER det RGI-kontrollerte oljeselskapet Aker Energy.

I oktober 2004 solgte Lundin sin eierandel i OER til Endeavour for 172,5 millioner kroner. EOR skiftet deretter navn til Endeavour Energy Norge AS.

## Referanser
Jackie Robinson

**Jackie Robinson** (1919–1972) var en amerikansk baseballspiller og første afroamerikanske spiller i Major League Baseball (MLB) i moderne tid.

Robinson debuterte som baseballspiller med Brooklyn Dodgers i 1947. Han var den første afroamerikanske mannen som spilte i de store baseball-ligaene siden 1880-tallet. I seks tiår hadde afroamerikanske spillere blitt rykket ned til Negro-ligaer før Robinson kom på banen. Han medvirket til å få en slutt på raseskillet i profesjonell amerikansk baseball. I tillegg til sin store kulturelle innflytelse, hadde Robinson en eksepsjonell karriere innenfor baseball. I ti sesonger spilte han i seks World Series og bidro til at Brooklyn Dodgers vant World Championship i 1955. Robinson ble valgt til seks sammenhengende All-Star Games fra 1949 til 1954. I 1947 ble han tildelt MLB Rookie of the Year Award, og i 1949 vant han National League Most Valuable Player Award, som den første afroamerikanske spilleren. 

Robinson ble tatt inn i Baseball Hall of Fame i 1962. I 1960 var han med på å etablere Freedom National Bank, en afroamerikansk finansinstitusjon med base i Harlem i New York. Som en anerkjennelse av hans prestasjoner både på og utenfor banen, ble Robinson posthumt tildelt medaljen Presidential Medal of Freedom og Congressional Gold Medal. Hans kone, Rachel, hadde en karriere i sykepleie, og var assisterende professor ved Yale School of Nursing og direktør for sykepleie ved Connecticut Mental Health Center. Hun satt også i styret til Freedom National Bank frem til denne stengte i 1990. De fikk tre barn sammen. Deres eldste sønn var i militæret og deltok i Vietnamkrigen, der han ble såret i kamp i november 1965. Etter Vietnamkrigen slet han med narkotika-problemer, og den 17. juni 1971, i en alder av 24 år, ble han drept i en bilulykke. 

Komplikasjoner etter hjertesykdom og diabetes svekket Robinsons helse og gjorde ham nesten blind. Den 24. oktober 1972, døde Robinson av et hjerteinfarkt i sitt eget hjem i Stamford, Connecticut. I 1999 ble Robinson oppført på Time Magazine sin liste over de 100 mest innflytelsesrike menneskene i det 20. århundre. Robinson ble også æret av United States Postal Service og ble avbildet på frimerker i 1982, 1999 og 2000.

## Referanser


## Eksterne lenker
* 
* 
* 
* 
* 
*  Jackie Robinson Foundation Official Website
*  BlackFivesBlog: Jackie Robinson, Pro Basketball Star:
MS «Fjordtroll» (2002)

**MS «Fjordtroll»**, per 2026 med navnet **«Antonija»**, er en hurtigbåt bygget ved Lindstøl Skips- & Båtbyggeri i 2002 for selskapet Fylkesbaatane i Sogn og Fjordane (senere Fjord1 Fylkesbaatane).

«Fjordtroll» gikk i rute Bergen-Sogndal og Bergen-Selje. Etter at Norled A/S overtok rutene Bergen-Selje og Bergen-Sogndal fortsatte «Fjordtroll» i normal rute på grunn av forsinking med leveranse av de nye båtene. Da de nye båtene kom på plass ble «Fjordtroll» lagt i opplag i Florvåg på Askøy. Fjortroll ble i oktober 2013 solgt og frakter passasjerer mellom karibiske øyer.

## Teknisk informasjon
* Byggeår: 2002
* Bygget av: Lindstøl Skips- & Båtbyggeri AS, Risør (byggenummer 320)
* Brutto RT: 310
* Netto RT: 100
* Passasjerer: 196
* Fart: 35 kn 
* Lengde: 31,70 meter
* Bredde: 9,40 meter
* Motor: 2x 12cyl. 4T DM (MTU Friedrichshafen GmbH, Friedrichshafen), 4078 bHK

## Historie
* 2002:	April: Levert som **«Fjordtroll»** for Fylkesbaatane i Sogn og Fjordane AS, Florø
* 2005:	Mars: Rederiet omdøpt Fjord 1 Fylkesbaatane, Florø
* 2013: Solgt til Karibien og gitt navnet **«Caribe Sun»**
* 2018: Solgt til Kroatia og gitt navnet **«Antonija»**

## Referanser


## Eksterne lenker
* 
* 
*  MS «Fjordtroll» på MarineTraffic
Paraplyedderkopp

**Paraplyedderkopp** (*Theridiosoma gemmosum*) er en edderkopp i gruppen (familien) Theridiosomatidae, som er en del av gruppen Entelegynae.

## Utseende
Paraplyedderkopp er en liten, forholdsvis tettbygd edderkopp, i underkant av 2 mm. Hunnen har en stor kuleformet bakkropp, som delvis hvelver seg over forkroppen. På undersiden sitter spinnvortene, epigyn og åpninger for trakéer og boklunger ganske tett samlet. Hannen har påfallende store pedipalper (sekundære kjønnsorganer). De to fremre beinparene er kraftigere enn de to bakre.

## Levevis
Paraplyedderkopp bygger spesielle, kjegleformede nett.

## Utbredelse
Paraplyedderkopp er utbredt over det meste av Europa inkludert Sverige. I september 2010 ble det første funnet registrert i Norge, på Tjøme i Vestfold.

## Referanser


## Eksterne lenker
*
Teuvo Aura

**Teuvo Ensio Aura** (1912–1999) var en finsk politiker. Han var Finlands statsminister i to korte perioder, først 14. mai til 15. juli 1970 og igjen 29. oktober 1971 til 23. februar 1972. Begge regjeringene var forretningsministerier.

Aura tilhørte de liberale partiene Framstegspartiet, De Frisinnades Förbund og Liberalerna. På 1950-tallet var han statsråd i flere regjeringer. Aura var sosialminister og handels- og industriminister 1950–51, justisminister 1951, handels- og industriminister 1953, utenriksminister og handels- og industriminister 1953–1954, samt innenriksminister, finansminister handels- og industriminister 1957.

Hans to forretningsministerier ble spøkefullt kalt «frivilliga brandkårer».

Fra 1968 til 1979 var Aura *stadsdirektör* («øverborgermester») i Helsingfors.

## Referanser


## Eksterne lenker
* 
* 
*
Liste over statsledere i 1840

## Amerika

*  **[[Republikken Rio Grande|Rio Grande]]**
** *Republikken erklært uavhengig av Mexico 17. januar 1840. Republikken ble opphevet 6. november 1840.*
** President - Jesús de Cárdenas, president for republikken Rio Grande (**1840** - **1840**)

## Europa

## Oseania

## Eksterne lenker
* Herskere
Tegosa

***Tegosa*** er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene.

## Utseende
Ganske små, spinkle sommerfugler, gjerne litt mer bredvingede enn de fleste andre Melitaeini. Oversiden er brun eller oransje, gjerne med svarte ytterkanter på vingene, undersiden er gjerne ensfarget brun.

## Levevis
Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. Larvene lever på planter i kurvplantefamilien.

## Utbredelse
Slekten er utbredt i den Neotropiske økosonen, de fleste artene i Mellom-Amerika og det nordvestlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Nymphalinae** Swainson, 1827
*************** rutevinger, Melitaeini Newman, 1869 
**************** Phyciodina 
***************** Slekten *Tegosa* Higgins, 1981
****************** *[[Tegosa anieta]]* (Hewitson, 1864)
****************** *[[Tegosa claudina]]* (Eschcscholtz, 1821)
****************** *[[Tegosa etia]]* (Hewitson, 1868)
****************** *[[Tegosa flavida]]* (Hewitson, 1868)
****************** *[[Tegosa fragilis]]* (Bates, 1864)
****************** *[[Tegosa guatemalana]]* (Bates, 1864)
****************** *[[Tegosa infrequens]]* Higgins, 1981
****************** *[[Tegosa nazaria]]* (Felder & Felder, 1867)
****************** *[[Tegosa nigrella]]* (Bates, 1866)
****************** *[[Tegosa orobia]]* (Hewitson, 1864)
****************** *[[Tegosa pastazena]]* (Bates, 1864)
****************** *[[Tegosa selene]]* (Röber, 1913)
****************** *[[Tegosa serpia]]* Higgins, 1981
****************** *[[Tegosa tissoides]]* (Hall, 1928)

## Kilder
* Wahlberg, N. og Brower, A.V.Z.(2006) *[http://tolweb.org/Tegosa/ *Tegosa*]* på Tree of life

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 1.1. 2012
Pederstrup

**Pederstrup ** er en gammel herregård som ligger på den nordvestlige delen av Lolland i Danmark. Gården er nevnt første gang i 1340 da rikets drost Laurits Jonsen var eier.

Hovedbygningen slik den fremstår i dag er et resultat av C.D.F. Reventlows ombygging fra 1813 da han og familien gjorde stedet til sin permanente bolig. Sannsynligvis tegnet han bygningen selv og den ble oppført i 1813–1822 ved hoffbyggmester C.F. Hansen.

Reventlows barnebarn fikk iverksatt en større ombygging ved Ferdinand Meldahl i 1858 hvor den blant annet fikk føyet til to tårn og anlagt park.

Da man skulle feire 150-årsjubileet for opphevelsen av stavnsbåndet i 1938 besluttet man at hovedbygningen skulle innredes til museum for C.D.F. Reventlow og bygningen ble tilbakeført til hans enkle empirehus ved arkitekt Viggo Steen Møller.

På Pederstrup finnes nå Reventlow-Museet som legger hovedvekt på å vise C.D.F. Reventlow og hans virke. Reventlow var en av hovedarkitektene bak landboreformene og innførte vidtrekkende reformer for bøndene og deres familier på sitt eget gods; han innførte blant annet skoler og opphevet hoveriet før det ble gjennomført ved lov.

Pederstrup ble fredet i 1945.

## Referanser


## Eksterne lenker
*
Hunjiang (Baishan)

**Hunjiang** (forenklet kinesisk: 浑江区; tradisjonell kinesisk: 渾江區; pinyin: *Húnjiāng Qū*) er et bydistikt i byprefekturet Baishan i provinsen Jilin i Folkerepublikken Kina.

Innen 22. februar 2010 het distriktet **Badaojiang** (forenklet kinesisk: 八道江区, pinyin: *Bádàojiāng Qū*). 

Det har et areal på 1.388 km² og teller 330.000 innbyggere (2004). Det er administrasjonssentrum for Baihan.

## Administrative enheter
Det består av åtte subdistrikter og fire storkommuner.

Subdistrikter:
*Xinjian (新建街道), Tonggou (通沟街道), Dongxing (东兴街道), Hongqi (红旗街道), Banshi (板石街道), Hekou (河口街道), Chengnan (城南街道), Jiangbei (江北街道)

Kommuner:
*Qidaojiang (七道江镇), Liudaojiang (六道江镇), Hongtuya (红土崖镇), Sandaogou (三道沟镇)

## Referanser


## Eksterne lenker
* Infoside
The Stringers

**The Stringers** var et band fra Bergen som spilte på begynnelsen av 1960-tallet. Svein Erik «Småen» Dahle gitar, Arne «Pluggen» Brakstad gitar, Finn «Bobbo» Nysether slagverk og Trond Bjarke bass, var grunnleggerne av bandet. Helge Nilsen vokalist fra 1962. Andre kjente medlemmer var Jan Foss gitar og Svein Arne Amundsen slagverk fra 1964. Rune Larsen fra 1965 dels i duo med Helge Nilsen.

*Stringers* danket ut selveste *[[Beatles]]* på listetoppene med «Do you love me anymore». Helge Nilsen mintes spesielt starthjelpen fra Rolv Wesenlund som var innspillingssjef i plateselskapet Philips. Fjernsynsreklame fantes ikke på den tiden, men Nilsen var også Brann-spiller, og under en kamp mot Skeid på Bislett stadion i 1964 kom Wesenlund til mikrofonen og opplyste at Nilsen var Branns nummer 7. Deretter satte han på «Do you love me anymore» over høyttaleranlegget.

*Stringers* ble kåret som Bergens beste popband i 1965.

## Referanser


## Eksterne lenker
* 
* The Stringers  hos Rockipedia
Ole Tjøtta

**Ole Tollefsen Tjøtta** (født 23. april 1880 på Klepp, død 20. september 1930 samme sted) var en norsk kunstmaler, med motiver hentet fra Jæren.  Han brukte også navneformene **Ole Thjøtta**, **Ole Tjøte** og  **Ole Tollefsen**.

## Oppvekst og studieår
Ole var sønn av gårdbruker Tollef Johannessen og Berta Serine Olsdatter.  Oppveksten var preget av stor fattigdom.  I 1898 fikk han tegneundervisning av maleren Sigurd Moe ved Stavanger tekniske aftenskole.

Ekteparet Hulda og Arne Garborg hjalp det unge kunstnertalentet, slik at han kunne reise til Christiania for å få opplæring.  Omkring 1900 var han elev ved *Den kongelige Tegneskole*, forløperen til Statens håndverks- og kunstindustriskole.  Han var også elev med Harriet Backers malerskole, i 1902.  

I 1902 debuterte Tjøtta på Statens høstutstilling.

I Christiania fikk han hjelp av industrilederen og kunstsamleren Olaf Schou  og Erik Werenskiold  til å reise til København, der han oppholdt seg ved Laurits Tuxens malerskole i 1903-07.   Tilbake til Norge brakte han maleriet «*Bondebegravelse*», som nå er i eie hos Stavanger kunstmuseum.  I 1909-10 var han elev av Christian Krohg ved Statens kunstakademi i Christiania.

## Liv og arbeid
Hovedmotiv for Tjøtta var hele tiden jærhuset og landskapet på Jæren.  Tjøtta hadde to separatutstillinger i Stavanger Kunstforening, og han bidro også til en rekke kollektivutstillinger.

Depresjon gjorde av Tjøtta ikke var aktiv som maler i perioden 1912-17.   De siste leveårene malte han med pastellkritt, arbeid av svært vekslende kvalitet.  

I det gamle Apoteket Viben på Bryne har Tjøtta laget utsmykkingen i ekspedisjonen, i 1922.

Ole Tjøtta var gift med Margit(h) Andrea Torkildsen fra Salhus (f. 5. mai 1889, d. 23. desember 1957) På gravsteinen hennes står navneforma Thjøtta.  

På Time kirkegård er det en minnehaug over maleren.

## Utstillinger
* 1902 Statens Høstutstilling
* 1906 Kollektivutstilling, Christiania
* 1910 Stavanger Kunstforening, kollektivutstilling
* 1919 Stavanger Kunstforening, separatutstilling
* 1925 Stavanger Kunstforening, jubileumsutstilling
* 1927 Blomqvist Kunsthandel, Oslo, kollektivutstilling
* 1928 Stavanger Kunstforening, kollektivutstilling
* 1930 Stavanger Kunstforening, separatutstilling
* 1941 Stavanger Kunstforening, minneutstilling
* 1965 Oslo Kunstforening, minneutstilling
* 1965 Stavanger Kunstforening, *Rogalands kunst gjennom 100 år*
* 1983 Hå gamle prestegård, kollektivutstilling

## Referanser




## Litteratur
* 

## Eksterne lenker
*
Martti Miettunen

**Martti Juhani Miettunen** (født 17. april 1907 i Simo, død 19. januar 2002 i Helsingfors) var en finsk politiker for Centerpartiet. Han var Finlands statsminister fra 14. juli 1961 til 13. april 1962 og igjen fra 30. november 1975 til 15. mai 1977 (to regjeringer).

På 1950-tallet var Miettunen medlem av flere regjeringer og var 
samferdselsminister, landbruksminister og finansminister. Fra 1958 til 1973 var han landshøvding i Lapplands län. Miettunen dannet sin første regjering i 1961, en mindretallsregjering med ministre fra Agrarförbundet (senere kalt Centerpartiet). Han var igjen landbruksminister fra 1968 til 1970.
  
I 1975 ble han kalt til å bli statsminister på nytt for å løse en langvarig regjeringskrise. Miettunen dannet 30. november 1975 en flertallsregjering bestående av Centerpartiet, Socialdemokraterna, Svenska folkpartiet, Liberala folkpartiet og Demokratiska Förbundet för Finlands Folk (DFFF). Regjering ble kalt «nödlägesregering». Sosialdemokratene og det venstreorienterte DFFF forlot imidlertid regjeringen og 29. september 1976 dannet Miettunen en ny mindretallsregjering bestående av Centerpartiet, Svenska folkpartiet og Liberala folkpartiet. Hans tredje regjering varte til 15. mai 1977.

## Referanser


## Eksterne lenker
* 
*
MS «Solundir» (1989)

**MS «Solundir»** er en hurtigbåt som gikk i rute for Fjord1 Fylkesbaatane fra 1993 til 2009 mellom Bergen og Sogn og Fjordane.

Båten var byggenummer 1593 fra Kværner Fjellstrand og ble levert som **«Leopardo»** i 1989 Cat Lines i Valencia i Spania. Den var sertifisert for 267 passasjer. I Spania gikk båten i rute i området mellom Barcelona og Mallorca.

I 1993 ble båten solgt til Kristiansund og døpt om til **«Ocean Bird»**. Senere dette året ble hun solgt til Fylkesbaatane i Sogn og Fjordane der hun ble omdøpt til MS «Solundir». «Solundir» gikk i rute Bergen-Flåm om sommeren. Resten av året gikk den i rutene Bergen-Selje og Bergen-Sogndal.

I 2011 ble båten solgt og transportert til Afrika.

## Teknisk informasjon
* Byggeår: 1989
* Bygget av: Kværner Fjellstrand (byggenummer 1593)
* Brutto RT: 446
* Netto RT: 147
* Fart: 39 knop
* Passasjerkapasitet: 267
* Lengde: 38,8 meter
* Bredde: 9,4 meter
* Motor: 2x 16cyl. 4T DM (MTU, Friedrichshafen), 5550 bHK

## Historie
* 1989: Juli: Levert som **«Leopardo»** for Fjellstrand A/S, Omastrand/Bergen-NIS
* 1989: Juli: Levert videre til Cat Lines SA, Valencia, Sp.
* 1993: Aug.: Solgt til Ocean Bird AS, Kristiansand-NIS. Omdøpt **«Ocean Bird»**
* 1993: Aug.: Innkjøpt av Fylkesbaatane i Sogn og Fjordane, Florø. Omdøpt **«Solundir»**
* 1997: Aug.: Rederiet omdøpt Fylkesbaatane i Sogn og Fjordane AS, Florø
* 2005: Mars: Rederiet omdøpt Fjord 1 Fylkesbaatane, Florø
* 2011: Mars: Solgt til Afrika, omdøpt **«Bekelya»**, løftet ombord i «Beluga Faith»

## Kilder
* 
* 

## Eksterne lenker
* 
*
Norges Handelsstands Forbund

**Norges Handelsstands Forbund** (NHF) var en arbeidsgiverorganisasjon som skulle ivareta den private handelens interesser. Medlemmene var organisert i lokale handelsstandsforeninger. Forbundet ble stiftet som Den Norske Handelsstands Fællesforening i 1889, og ble omorganisert og gitt nytt navn i 1919. I 1990 gikk forbundet inn i Handels- og Servicenæringens Hovedorganisasjon (HSH).

## Litteratur
*

## Referanser




## Eksterne lenker
* Arkivet etter Norges Handelsstands Forbund på arkivportalen.no
Ruzi Ying

**Barnet Yīng** (tradisjonell kinesisk: 孺子嬰; forenklet kinesisk: 孺子婴; hanyu pinyin: *Rúzi Yīng*; født 5 e.Kr., død 25 e.Kr.), født **Liú Yīng** (劉嬰), var den femtende og siste keiseren av det tidlige kinesiske Han-dynastiet, kjent som det Det vestlige Han-dynasti, fra 6 til 8 e.Kr.. 

## Biografi
Etter at keiser Han Pingdi ble drept uten å ha en arving, valgte regent Wang Mang den yngste av alle tenkelige kandidater til å etterfølge ham for å kunne opprettholde sin makt i regjeringa. Også Yīng ble snart avsatt av Wáng, som gjorde seg selv til keiser for det «nye» Xin-dynastiet, og slik ble Hàn-dynastiet midlertidig avskaffet. Under Xin-dynastiet ble Yīng satt i en effektiv husarrest; han var isolert så lenge at da han kom ut igjen som voksen kjente han ikke igjen vanlige dyr. Før Xin-dynastiet ble styrtet i 23 var det mange ambisiøse menn som hevdet de ønsket å gjenopprette Hàn. I 25 startet et opprør mot den midlertidige keiseren Han Gengshidi. Yīng ble involvert i opprøret, og ble drept da det ble slått ned i 25. Rúzi Yīng har blitt sett på som et tragisk uskyldig barn som har blitt et offer for sine omgivelser. Han har ofte blitt kalt «keiser Rúzi», men dette er feilaktig da han aldri formelt besteg tronen som keiser, det var han for ung til, og tittelen hans var kronprins og hersker for riket. 

## Referanser
Phyciodes

***Phyciodes*** er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler.

## Utseende
Små til middelsstore, slanke, svarte og oransje sommerfugler.

## Levevis
Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.
Larvene lever på planter i kurvplantefamilien.

## Utbredelse
Slekten er utbredt i både Nord- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Nymphalinae** Swainson, 1827
*************** rutevinger, Melitaeini Newman, 1869 
**************** Phyciodina 
***************** Slekten *Phyciodes* Hübner, 1819
****************** *[[Phyciodes batesii]]* (Reakirt, 1865) 
****************** *[[Phyciodes cocyta]]* (Cramer, [1777]) 
****************** *[[Phyciodes graphica]]* (R. Felder, 1869) 
****************** *[[Phyciodes mylitta]]* (W. H. Edwards, 1861) 
****************** *[[Phyciodes orseis]]* W. H. Edwards, 1871 
****************** *[[Phyciodes pallescens]]* (R. Felder, 1869) 
****************** *[[Phyciodes pallida]]* or *Phyciodes pallidus* (W. H. Edwards, 1864) 
****************** *[[Phyciodes picta]]* (W. H. Edwards, 1865) 
****************** *[[Phyciodes phaon]]* (W. H. Edwards, 1864) 
****************** *[[Phyciodes pulchella]]* (Boisduval, 1852) 
****************** *[[Phyciodes texana]]* (W. H. Edwards, 1863) 
****************** *[[Phyciodes tharos]]* (Drury, [1773])

## Kilder
* Wahlberg, N. og Brower, A.V.Z.(2006) *[http://tolweb.org/Phyciodes/ *Phyciodes*]* på Tree of life

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 1.1. 2012
Brevmerke

Et **brevmerke** er en frimerkelignende etikett som plasseres på brev og andre postforsendelser i tillegg til ordinær frankering. Merkene brukes for å samle inn penger til og å øke bevissthet om veldedige formål. De eldste kjente julemerkene er danske julemerker fra 1904, og julemerker er den vanligste formen for brevmerker. Med utgangspunkt i det engelsk navnet kalles slike merker også for «cinderellamerker».

Det eldste norske julemerket er utgitt av Norske Kvinners Sanitetsforening i 1906, har et bilde av dronning Maud og teksten «til kamp mod tuberkulosen». Det eldste kjente brevmerket som er utigtt i Norge er fra 1897 og en utstilling i Lillehammer.  

Brevmerker har vært utgitt for veldedighet, som reklame for varer og utstillinger, som opprop for saker som avhold og målsak, diakoni, politiske partier og andre organisasjoner.

## Litteratur
* Einar Økland. *Brevmerke på norsk post : eit utval av reklamemerke, julemerke, propaganda, utstillingsmerke o.a.* Samlaget, 1988. ISBN 82-521-3104-2
* Vemund Ljødal. *Norske brevmerker*. Egen forlag, 1998-2002. 4 bind.
** *Brevmerker 1897-2001. 2. utg. 2002 ISBN 82-91774-08-0*
** *Brevmerker med ukjent utgiver, 1897-1998*. 1998. ISBN 82-91774-05-6
** * Merkater i Norge*. 2000. ISBN 82-91774-06-4
** *Julemerker*. – 2001. ISBN 82-91774-07-2

## Eksterne lenker
* 
* Einar Øklands samling av norske brevmerker (intervju, kommentarer og eksempler)
Digermulfjellet

**Digermulfjellet** er et fjell helt sør i Gamvik kommune i Finnmark. Det er foreslått å bygge vindmøllepark med 50 vindturbiner på fjellet. Anlegget vil beslaglegge 16&nbsp;km². Forslaget er p.t. (januar 2012) til behandling i Norges vassdrags- og energidirektorat.

## Referanser
Holemsfjellet

**Holemsfjellet** er et fjell vest i Snåsa kommune i Trøndelag. Det ligger mellom Bangsjøan og Snåsavatnet og har en høyde på 796 meter over havet.

## Fotnoter



## Referanser
Johan Rønning

**Johan Oluf Rønning** (1862–1930) var en norsk grossist og politiker (FV). Han var disponent i handelshuset H.F. Klingenberg i Trondhjem fra 1902 til sin død.

## Familie og yrkesliv
Han vokste opp i Vollabakken i Trondhjem som sønn av smed Ole Johnsen Rønning og hustru Sara Olsdatter Tingstad. Han giftet seg i Vår Frue kirke i 1889 med Riborg Johanne Henrikke Rüssing, datter av snekkermester Hans Galles Rüssing og hustru Thora Augusta Withammer. Blant deres seks barn var Leif Rønning, byskriver i Trondhjem, og Finn Rønning, som overtok som disponent i H.F. Klingenberg etter faren.

Tidlig i tenårene ble han kontorist ved handelshuset H.F. Klingenberg. Firmaet hadde drevet rederivirksomhet og trelast- og fiskeeksport, men spesialiserte seg snart på grossistvirksomhet innen kolonialvarer. Ved omdannelsen til aksjeselskap i 1902 ble Rønning opptatt som medeier og ansatt som disponent. I 1918 solgte Halfdan Klingenberg sine aksjer i selskapet til Rønning, som var hovedaksjonær og eneste styremedlem frem til sin død.

Rønning hadde en rekke verv i næringslivets sammenslutninger og bransjeorganisasjoner, deriblant viseformann i Trondhjems Handelsstands Forening, formann i Trondhjems Handelskammer og formann i Korn- og melgrossisternes forening. Han hadde også tillitsverv i Trondhjems Sparebank, sist som styreformann fra 1928 til sin død.

## Politisk arbeid
Rønning var medlem av Trondhjem bystyre 1910–1919 og medlem av formannskapet 1910–1916.

Han var personlig vararepresentant for Ole Erichsen og Bernhard Brænne fra Brattøra og Ila krets (Vår Frue kirkes menighet og Ilen menighet) i Trondhjem og Levanger kjøpsteder i periodene 1913–1915 og 1916–1918. Rønning var valgt for Frisinnede Venstre i samarbeid med Høyre. Han møtte i flere måneder for både Erichsen og Brænne, og satt i Stortingets tollkomité og Stortingets jernbanekomité.

## Referanser


## Eksterne lenker
* 
*
Jebel Shammar

**Jabal Shammar** er et fjellrikt område øst for Hijaz på nordre delen av Den arabiske halvøyen. Jabal Shammar, også kjent som emiratet Ha'il, var på begynnelsen av 1900-tallet en selvstendig stat. Etter konflikter mellom den regjerende dynastiet Rashid og Ibn Saud erobret den sistnevnte området i 1921 og innlemmet det i sitt kongerike Najd. Ha'il er en provins i kongeriket Saudi-Arabia som utgjør den nordlige delen av det tidligere emiratet.

## Kilder
* Robert Lacey,* The Kingdom*, *Saudiernas rike* (1982, på svensk 1984) ISBN 91-582-0553-5
Keijo Liinamaa

**Keijo Antero Liinamaa** (født 6. april 1929 i Mänttä, død 28. juni 1980 i Helsingfors) var en finsk embetsmann, som var Finlands statsminister i spissen for et forretningsministerium fra juni til november 1975.

Liinamaa var utdannet jurist og arbeidet med arbeidsrett. Han var riksmeglingsmann (1965–1971 og 1979–1980). I rollen som riksmeglingsmann bidro Liinamaa til utarbeidelsen av inntektspolitiske avtaler som var viktige for Finlands økonomiske utvikling. Liinamaa var minister i forretningsministeriene til Teuvo Aura og var i 1970 finans- og justisminister og i 1971–1972 arbeidsminister.

Liinamaas regjering i 1975 kom i stand i påvente av nyvalg. Den besto av tjenestemenn uten partitilknytning. I Liinamaas tid som statsminister var Finland vertskap for andre del av Konferansen for sikkerhet og samarbeid i Europa, som resulterte i Helsingfors-erklæringen.

## Referanser


## Eksterne lenker
* 
*
Servette FC

**Association du Servette Football Club** er en sveitsisk fotballklubb basert i byen Genève i kantonen med samme navn. Klubben ble grunnlagt i 1890 og lagets draktfarger er burgunder, mens bortedraktene er hvite med detaljer i burgunder. Servette FC spiller sine hjemmekamper på Stade de Genève.

## Historie
Klubben ble grunnlagt i mars 1890 og var en av de ledende klubbene i det fransktalende Sveits med 17 seriemesterskap og syv cupmesterskap. Servette vant for øvrig i 1908 Torneo Internazionale Stampa Sportiva, som var en av verdens første internasjonale fotballmesterskap. I 1930 var klubben med på å organisere Coupe des Nations, som av mange blir sett på som en tidlig forgjenger av dagens UEFA Champions League.

Servette FC ble ledet av Umberto Barberis og Claude Andrey i 1978/1979-sesongen og vant alle mesterskap den deltok i, med unntak av cupvinnercupen, hvor de ble slått ut i kvartfinalen av Fortuna Düsseldorf. Barberis ble deretter fransk mester med AS Monaco FC i 1982. I 2005 gikk moderselskapet bak Servette konkurs og førte til at a-laget ble lagt ned, mens navnrettighetene gikk til klubbens ungdomslag. Dette gjorde at klubben fikk starte på nytt to divisjoner under (1. Liga), og etter 2010/2011-sesongen var Servette FC igjen tilbake i landets øverste divisjon.

## Spillerstall
Oppdatert 30. november 2023.

### Utlånte spillere

## Meritter
* **[[Axpo Super League]]: (17)** 1907, 1918, 1922, 1925, 1926, 1930, 1933, 1934, 1940, 1946, 1950, 1961, 1962, 1979, 1985, 1994 og 1999
* **[[Schweizer Cup]]: (7)** 1928, 1949, 1971, 1978, 1979, 1984, 2001
* **[[Schweizer Ligacup]]: (3)** 1977, 1979, 1980
* **[[Torneo Internazionale Stampa Sportiva]]: (1)** 1908

## Kjente spillere med tilknytting til klubben
*  Miklos Molnar
*  Sonny Anderson 
*  Karl-Heinz Rummenigge
*  Oliver Neuville
*  Christian Karembeu
*  Alexander Frei
*  Håkan Mild

## Referanser


## Eksterne lenker
*
Georg II av Waldeck-Pyrmont

**Georg II av Waldeck-Pyrmont** (født 20. september 1789 i Weil am Rhein, død 15. mai 1845 i Bad Arolsen) var sønn av fyrst Georg av Waldeck-Pyrmont og Augusta av Schwarzburg-Sondershausen. Georg II var fyrste av Waldeck-Pyrmont fra 1813 til 1845. 

Han giftet seg i Schaumburg i 1823 med Emma av Anhalt-Bernburg (1802–1858), datter av Viktor II av Anhalt-Bernburg og Amalia av Nassau-Weilburg.

## Barn

* Augusta Amalia (1824–1893), gift med Alfred zu Stolberg-Stolberg
* Josef Fredrik (1825–1829)
* Hermine av Waldeck-Pyrmont (1827–1910), gift med Adolf I av Schaumburg-Lippe
* Georg Viktor av Waldeck-Pyrmont (1831–1893)
* Wolrad Melander (1833-1867, død i Kairo) 

## Referanser


## Eksterne lenker
* Georg Heinrich zu Waldeck und Pyrmont
Adana (provins)

**Adana** er en av Tyrkias 81 provinser. Provinsens areal er 14&nbsp;256 km². Administrasjonssenteret ligger i byen Adana. 

Provinsen ligger sør i Tyrkia og grenser til provinsene Mersin i vest, Niğde i nordvest, Kayseri i nord, Kahramanmaraş i nordøst, Osmaniye i øst og til Hatay i sørøst og i sør kystlinje mot Middelhavet.

## Distrikter

Provinsen Adana består av femten distrikter:

## Referanser




## Eksterne lenker
*
Skatten (Mani)

***Skatten*** eller ***Livets skatt*** var en hellig tekst innen manikeismen, skrevet av religionsstifteren Mani etter år 240. Det er ett av i alt ni skrifter som tilskrives Mani; ingen av dem er kjent for ettertiden i sin helhet. Teksten til *Skatten* er bare kjent gjennom sitater i Augustins skrifter *Mot felix* og *Om det godes natur*.

Teksten har antagelig inneholdt en generell redegjørelse for Manis lære; det lengste av de to kjente avsnittene «handler om den delen av myten der verdens onde herskermakter forføres til å gi slipp på lyselementene».

De kjente delene av teksten er oversatt til norsk i antologien *[[Manikeiske skrifter]]*, 2011.
## Referanser
Københavns navn

**[[København]]s navn** kan spores tilbake til middelalderen, da byen på gammeldansk het *Køpmannæhafn*, et navn som skulle bety «kjøpmennenes havn», et uttrykk for den betydningen kjøpmennene hadde for byen på dette tidspunktet. Den danske stavemåten av navnet ble endret fra *Kjøbenhavn* til *København* i 1906. (Den eldre stavemåten er fortsatt i bruk i en rekke firmanavn m.m.)

Byen omtales første gang i 1043 under navnet *Havn* (*Hafnæ*, seinere latin *Hafnia*), da det i Knytlingasagaen fortelles at Svend Estridsen hadde flyttet dit, etter at han var blitt slått av Magnus den gode. I senere kilder brukes navnet *Kaupmannahafn* eller Saxos *Portus Mercatorum*, som begge betyr «kjøpmennenes havn», og som det nåværende navnet stammer fra.

Det norske navnet *København* er det samme som på dansk. En rekke andre navn som bygger på det opprinnelige danske navnet på byen brukes på forskjellige språk. Som eksempler kan man nevne tysk og nederlandsk *Kopenhagen*, engelsk *Copenhagen*, fransk, portugisisk og spansk *Copenhague*, latin *Hafnia*, italiensk *Copenaghen*, svensk *Köpenhamn*, ungarsk *Koppenhága*, finsk *Kööpenhamina*, tsjekkisk *Kodaň*, polsk Kopenhaga, russisk *Kопенга́ген* (Kopengagen) og islandsk *Kaupmannahöfn*.

Den latinske utgaven av navnet ble for øvrig i 1923 grunnlaget for navngivingen av det nyoppdagede grunnstoffet hafnium, ettersom oppdagelsen skjedde på det nåværende Niels Bohr-instituttet.

Den opprinnelige latinske betegnelsen for byen er *Hafn* eller *Hafnæ*, mens *Hafnia* først er kommet til senere.

## Kallenavn
Som det hører storbyer til, har København også en rekke kallenavn:
* *Kongens København*: gjennom århundrene har flere konger satt sitt preg på byen. Det gjelder spesielt Christian 4., som i tillegg til å utvide området innenfor byvoldene til det tredobbelte bidro med bygninger som Rosenborg, Rundetårn og Børsen. Etterkommeren hans Christian 6. bygde det første Christiansborg, og Frederik 5. ga navn til kvarteret Frederiksstaden.
* *Byen med de skønne tårne*: turistslogan skapt av bryggeren Carl Jacobsen i 1910. Det henviser til de mange tårnene og spirene som den gang som nå setter sitt preg særlig på Indre By, hvor den generøse bryggeren for øvrig også selv bidro i form av spiret på Nikolaj Kirke. Selve sloganet er inspirert av slagordet *St. Gimignano delle belle torre* om den norditalienske byen St. Gimignano, som også er kjent for sine mange tårn.
* *Wonderful Copenhagen*: «vidunderlige København». Både et turistslogan gjort kjent av skuespilleren Danny Kaye, som sang om byen i en film fra 1952 om H.C. Andersen, og navnet på byens offisielle turistorganisasjon, Wonderful Copenhagen.

Av og til ses dessuten *Nordens Paris*, men denne smigrende sammenligningen med Paris er i motsetning til de andre ikke eksklusiv, for den deles med både norske Tromsø og danske Aalborg.

## Referanser
Hatay (provins)

**Hatay** er en av Tyrkias 81 provinser. Provinsens areal er 5&nbsp;403 km². Administrasjonssenteret ligger i byen Antakya. 

Provinsen ligger sør i Tyrkia og grenser til provinsene Adana og Osmaniye i nord og til Syria i øst og sør og i vest har den kystlinje mot Middelhavet.

## Distrikter

Provinsen Hatay består av tolv distrikter:

## Referanser




## Eksterne lenker
*
Janatella

***Janatella*** er en slekt av sommerfugler som tilhører gruppen rutevinger (Melitaeini) i den artsrike familien flikvinger (Nymphalidae). De er stort sett ganske små, brun- eller gulaktige sommerfugler, ofte med mørkt nettmønster på vingene.

## Utseende
Små, kontrastrikt fargede sommerfugler. Oversiden er svart eller svartbrun med hvite tegninger. Undersiden er brunspraglete.

## Levevis
Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.

## Utbredelse
Slekten er utbredt i den Neotropiske økosonen, i den nordlige delen av Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Nymphalinae** Swainson, 1827
*************** rutevinger, Melitaeini Newman, 1869 
**************** Phyciodina 
***************** Slekten *Janatella* Higgins, 1981
****************** *[[Janatella fellula]]* (Schaus, 1902)
****************** *[[Janatella hera]]* (Cramer, 1779)
****************** *[[Janatella leucodesma]]* (Felder & Felder, 1861)

## Kilder
* Wahlberg, N. og Brower, A.V.Z.(2006) *[http://tolweb.org/Janatella/ *Janatella*]* på Tree of life

## Eksterne lenker
* 
* Markku Savela's Lepidoptera and some other life forms: Sjekkliste over artene. Hentet 1.1. 2012
* Bilde av ''Janatella leucodesma''
* Bilde av ''Janatella leucodesma''

* Bilde av ''Janatella fellula''
Sturm und Drang (orkester)

**Sturm und Drang** er et orkester dannet i Oslo i 1994 som spiller østeuropeisk sigøynermusikk, klezmer, folkemusikk, operaparodier og tango samt egne viser. 
De består av 
Ragnar Heyerdahl, fiolin/ork.leder  (Oslo Filharmoniske orkester)
Per Karang, f 1955 klaver/cimbalom
Eilif Moe, f 1949 gitar/vokal
Svein Haugen, bass
Magne Henriksen, f 1945 trekkspill/vibrafon.

I Norge har Sturm und Drang hatt en lang rekke opptredener på lørdagscafeer i Gamle logen, konsertkafeer på Frølich, brune kafeer, Valkyrien og Justisen. De spilte på festspillene i Bergen i 2010.

Sturm und Drang har opptrådt i Tyskland, på cabaret og konsertscener både i Berlin og i Musikkhalle i Hamburg.

## Diskografi
* *Fra Øst-Europas bakgater til Paris' Boulevarder* (1994)
* *A Gypsy Rhapsody* (1994)
* *Wien, Wien nur du allein med Kristin Theisen, Arild Eriksen, Bjørn Lie Hansen m.fl.* (1996)
* *Nordisk rapsodi, Heilo HCD 7152* (1997)
* *Famous Gypsy Tunes* (1998)
* *Klezmer* (2003)
* *TangOdessa* (2014)

## Referanser
Osmaniye (provins)

**Osmaniye** er en av Tyrkias 81 provinser. Provinsens areal er 3&nbsp;189 km². Administrasjonssenteret ligger i byen Osmaniye. 

Provinsen ligger sør i Tyrkia og grenser til provinsene Hatay i sør, Adana i vest, Kahramanmaraş i nord og til Gaziantep i øst.

## Distrikter
Provinsen Osmaniye består av sju distrikter:

## Referanser




## Eksterne lenker
*
Medinet Madi

**Medinet Madi** er i dag en tempelruin og en arkeologisk funnsted i den sørvestlige Fayumregionen i Egypt. Her sto det et tempel viet til slangegudinnen Renenutet, som var grunnlagt under Amenemhat III og Amenemhat IV (1855-1799 f.Kr.). Tempelet ble senere utvidet under Ptolemeerdynastiet (305-30 f.Kr.) i den greskromerske tiden.

Tempelruinen regnes som godt bevart, muligens fordi den var avsidesliggende. Den ble utforsket av arkeologer fra Universitetet i Milano i 1930-årene. Sentrale manikeiske skrifter ble funnet her i 1929: *[[Kefalaia]]*, Manis *Brev, [[Det levende evangelium]], [[Den koptiske salmeboken|Salmeboken]], [[Homiliene (manikeisme)|Homiliene]]* (en prekensamling) og to andre tekster.
## Se også
* Nag Hammadi-skriftene
* Dødehavsrullene

## Eksterne lenker
*
Norske skiprodusenter

**Norske skiprodusenter** er en oversikt over eksisterende og tidligere produsenter av ski i Norge.

Det har i alt vært omkring 200 treskifabrikker i Norge og i 1940 var 80 produsenter i virksomhet samtidig. I 1972 var det omkring 25 skifabrikker i Norge. I 2007 produserte Madshus omkring  par, mens Åsnes produserte rundt  par. Åsnes leverte treski til Forsvaret siste gang i 1987, bedriften gikk senere konkurs og driften ble overtatt av nye eiere. Rønning var i 2014 den siste treskiprodusenten i Norge.

## Liste
Thorleif Haug Skifabrikk      Drammen            1926-

## Referanser


## Bibliografi
*Gotaas, Thor (2007): *Skimakerne - historien om norske ski*, Gyldendal, ISBN 9788205363281
Den koptiske salmeboken

***Den koptiske salmeboken*** er en samling av religiøse tekster fra manikeismen; den ble funnet i tempelruinen Medinet Madi i 1929 og inneholder om lag 360 salmer og tekster som ble brukt av manikeerne i Egypt under deres gudstjenester.

Tekstene er skrevet i forskjellige sjangre og for ulike situasjoner: *Bema-salmene* er skrevet til den årlige bema-høytiden til minne om Manis lidelse og død. Andre salmer er «rettet til Jesus som frelser, eller beskriver sjelens trengsel i materiens verden». En annen kategori kalles *Salmer for vandrere*, dette henspiller på at «menneskene er fremmede i verden, stadig på vandring for å finne tilbake til hjemlandet, Lysets rike.».

Et utvalg av salmene er oversatt til norsk i antologien *[[Manikeiske skrifter]]*, 2011.
## Referanser
Strickers Batteri

**Strickers Batteri** var et kystbatteri som ble oppført under Englandskrigene 1801–1808 etter planer av Heinrich Ernst Peymann. Det lå på Amager i Kløvermarkens sydlige ende tett på Prøvestenen ut mot Øresund, og var navngitt etter dets premierløytnant Justus Alexander Stricker (1775–1841). 

Anlegget forsvarte Københavns havn sammen med Trekroner fort (anlagt 1787–1827) og Lynetten (anlagt 1767–1780). Senere ble Prøvestensfortet (anlagt 1858–1863) og Mellemfortet (anlagt 1860–1863) bygget i nærheten av batteriet. 

Strickers Batteri ble i 1954 sprengt i luften, da det var blitt vurdert at anlegget ikke var bevaringsverdig. Det ga siden plass til De Danske Spritfabrikker og Pyrolyseværket. Mellemfortet ble også fjernet, og her befinner seg nå Amagerværket.

## Referanser


## Eksterne lenker
* ''Københavns befæstning'', danskbyggeri.dk
* ''Københavns befæstning 1880-1920'', vestvolden.dk
Trønderski

**Trønderski** var en skifabrikk som ble etablert av den kjente skiløperen Olav Lian sammen med sportsbutikken Axel Bruun i Trondheim. Fabrikken lå på Selsbakk og holdt det gående til 1974. 

## Eksterne lenker
* ''Norske treskifabrikker''. Artikkel i www.adressa.no 
* Artikkel i strindahistorielag.no
Mazia amazonica

***Mazia amazonica*** er en sommerfugl som tilhører underfamilien Nymphalinae i den store familien flikvinger (Nymphalidae). Den lever i Sør-Amerika.

## Utseende
En ganske liten (vingespenn ca. 30 millimeter), oransje og brun sommerfugl med nettmønster på vingene.
Forvingen har et blekt felt i den ytre delen.

## Utbredelse
Arten er utbredt i Amazonas-bassenget i Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien Nymphalinae Swainson, 1827
*************** Gruppen rutevinger, Melitaeini
**************** *Mazia amazonica* (Bates, 1864)

## Kilder
* Wahlberg, N. (2006) *[http://tolweb.org/Mazia_amazonica/ *Mazia amazonica*]* på Tree of life

## Eksterne lenker
* 
* The Nymphalidae Systematics Group: The Subfamily Nymphalinae
* Markku Savela's Lepidoptera and some other life forms: Sjekkliste over artene. Hentet 1.1. 2012
* Inventory of the butterflies of Sangay national park, Ecuador - *Mazia amazonica*. http://www.sangay.eu/ficha-principale.php?ref=347&lang=en
Kilis (provins)

**Kilis** er en av Tyrkias provinser. Provinsens areal er 1&nbsp;642 km². Administrasjonssenteret ligger i byen Kilis. Provinsen ble opprettet i 1995.

Provinsen ligger sør i Tyrkia og grenser til provinsene Gaziantep i nord og til Hatay i sørvest og i sør til Syria.

Kilis hører til den tyrkiske del av Kurd Dagh. Før første verdenskrig var Kilis økonomisk og kulturelt sammenvevd med de nå syriske byer Afrin og Aleppo. 

Befolkningen er hovedsakelig tyrkisk og kurdisk. 
 
## Distrikter

Provinsen Kilis består av fire distrikter:

## Referanser




## Eksterne lenker
* Kilis Valiliği (offisiell hjemmeside)
Şanlıurfa (provins)

**Şanlıurfa** er en av Tyrkias 81 provinser. Provinsens areal er 18&nbsp;584 km². Administrasjonssenteret ligger i byen Şanlıurfa. 

Provinsen ligger sørøst i Tyrkia og grenser til provinsene Gaziantep i vest, Adıyaman i nord, Diyarbakır i nordøst og til Mardin i øst og i sør til Syria. 

## Distrikter

Provinsen Şanlıurfa består av elleve distrikter:

## Referanser




## Eksterne lenker
*
Teotihuacán de Arista

**Teotihuacán de Arista** er en landsby og administrasjonssentrum i Teotihuacán kommune i den meksikanske delstaten México. Den utgjør en del av Mexico bys storbyområde, ZMVM. Landsbyen hadde 23&nbsp;325 innbyggere i 2010.

## Referanser
Landhaus (Klagenfurt)

**Landhaus Klagenfurt** er det historisk viktigste og samtidig det mest representative profanbygg i Klagenfurt am Wörtersee, hovedstad i den østerrikske delstaten Kärnten. Bygningen befinner seg mellom Heiligenplatz og Alten Platz i utkanten av Klagenfurts indre by.

Landhaus ble oppført av delstatens stendere mellom 1574 og 1594 i forbindelse med utbyggingen av byens befestning. Bygningen var først og fremst møtested for stenderforsamlingen i området.   

Bygningen ble sterkt skadet under en bybrann i 1723 og sørfronten ble senere oppført i senbarokk stil. Særlig severdig er den store våpensalen med utsmykning fra 1740 som viser kroningen av Kärntens hertug. Her vises 298 våpen til bl.a. borggrever, generaler, delstatspresidenter og de siste adelige i Kärnten. I taket til den lille våpensalen finnes en allegorisk freske *Veritas temporis filia (Sannheten som tidens datter).*

Landhaus er i dag sete for Kärntens landdag.
## Litteratur
* Wilhelm Deuer: *Das Landhaus zu Klagenfurt*. Verlag des Kärntner Landesarchivs, Klagenfurt 1994, ISBN 3-900531-29-3
* Siegfried Hartwagner: *Klagenfurt Stadt*. Neuer Kaiser Verlag, Klagenfurt 1994.
* Erwin Hirtenfelder, Bertram Karl Steiner: *Tatort Kolig-Saal. 1929-1999*. Universitätsverlag Carinthia, Klagenfurt 1999, ISBN 3-85378-498-4
* Urban Paumgartner, Thomas Lederer, Frans Witek (Utg.): *Aristeion Carinthiae Claudiforum. Klagenfurt, der Ehrenpreis Kärntens*. Kärntner Landesarchiv, Klagenfurt 2002, ISBN 3-900531-51-X

## Referanser


## Eksterne lenker
* 
* Kärntner Landtag
Salto (departement)

**Salto** (på spansk: *Departamento de Salto*) er et departement nordvest i Uruguay. Nabodepartementer er Artigas, Paysandú, Rivera og Tacuarembó. Departementet hadde 124 878 innbyggere ved folketellingen i 2011  og dekker et areal på 14&nbsp;163 km². Departementet ble opprettet i 1884. Hovedstaden heter Salto.

Helt vest i fylket danner elva Rio Uruguay grense mot Argentina. Ved byen Salto er den demmet opp med en 1.200 meter lang demning – Salto Grande-demningen – som har installert 14 turbiner med 1.890 MW kapasitet. Kraftverket fordeler kraften likt mellom de to landene, men er likefullt Uruguays største kraftkilde.

## Naturgeografi
Salto ligger nordvest i Uruguay. Departementet grenser til Paysandú i sør, mot Artigas i nord, mot Rivera og Tacuarembó i øst, og mot Argentina i vest. 
Den vestlige delen av departementet er fjellområder med elver og innsjøer. Salto, hovedstaden, ligger i denne regionen og er det økonomiske senteret i departementet.

Salto har flere varme kilder. De viktigste varme kildene i departementet er Termas del Arapey, Termas del Daymán og Termas de Salto Grande. Departementet har også to viktige elver: Arapey og Daymán.

## Kommuner
Salto har seks kommuner (*municipios*): Belén, Colonia Lavalleja, Mataojo, Rincón de Valentín, San Antonio og Villa Constitución.

## Regjering
Guvernøren (spansk: *intendente*) i Salto er Andrés Lima (Frente Amplio).

## Viktige byer

## Referanser




## Eksterne lenker
* 
* Salto, offisielle sider
Artigas (departement)

**Artigas** (på spansk: *Departamento de Artigas*) er et departement nord i Uruguay. Nabodepartementer er Salto og Rivera. Departementet hadde 73 378 innbyggere ved folketellingen i 2011  og dekker et areal på 11&nbsp;928 km². Den har fått kallenavnet *«Rincón de la Republica»* (Republikkens hjørne). Departementet ble opprettet i 1884. Hovedstaden heter Artigas.

## Navn
Artigas er oppkalt etter José Gervasio Artigas, uruguayansk nasjonalhelt, offiser og politiker.

## Historie
Artigas ble opprettet i oktober 1884 da det ble skilt ut av Salto-departementet.

## Naturgeografi
Artigas ligger nord i Uruguay. Departementet grenser til Salto i sør, mot Rio Grande do Sul (Brasil) i nord og øst, og mot Argentina i vest. 
Den nordlige delen av departementet er fjellområder med elver og innsjøer. Bella Unión ligger i denne regionen og er det økonomiske senteret i departementet.

Cuareim er en av de viktigste elvene i Artigas.

## Kommuner
Artigas har tre kommuner (spansk: *municipios*): Tomás Gomensoro, Bella Unión og Baltasar Brum.

## Regjering
Guvernøren (spansk: *intendente*) i Artigas er Pablo Caram Murillo (Partido Nacional).

## Viktige byer

## Referanser




## Eksterne lenker
* 
* Artigas, offisielle sider